stanford-oval/wikipedia huggingface dataset:
יהדות חצי האי ערב
איחוד האמירויות הערביות

יהדות איחוד האמירויות הערביות בנימין מטודלה תיעד במאה ה-12 קהילה יהודית באזור ראס אל-ח'ימה, אזור שכיום מצוי בשטח איחוד האמירויות.
בדצמבר 2018 נחנך בית הכנסת הראשון בדובאי בראשות הרב לוי דוכמן רב הקהילה הפועל במדינה משנת 2014. הקהילה המקומית פועלת בתוך וילה ובה אזור תפילה, מטבח כשר ומספר חדרי שינה המיועדים עבור שומרי שבת. הקהילה המקומית מונה 500 איש, בעיקר מאנשי עסקים בתחום הפיננסים, האנרגיה והיהלומים. ניתן להשיג עופות כשרים במדינה כמו כן בדובאי פועלים כיום 4 מסעדות כשרות וקייטרינג המנגיש בשר כשר (שהוא הבשר הכשר היחיד שנמכר באיחוד האמירויות) ליהודי האזור. וכן 2 מלונות תחת השגחת ועד הכשרות שע"י הרב לוי דוכמן רב הקהילה היהודית EAKC.
תלמוד תורה פועל מדי שבוע בימי ראשון ובוא לומדים כ-70 ילדים ממשפחות הקהילה. בשנת 2021 החל לפעול מחנה קיץ גן ישראל המיועד לילדי הקהילה ופועל בחופשים. מקוה טהרה הוקם על ידי הקהילה היהודית jcc בשנת 2021.
בפברואר 2019 הכיר האיחוד באופן רשמי בקהילה היהודית במדינה.
בשנת 2019 התמנה הרב יהודה סרנה (אנ'), יליד מונטריאול ובוגר ישיבת הר עציון וישיבת רבנו יצחק אלחנן, כרב הרשמי של קהילת JCE.
בספטמבר 2019 הכריזו באיחוד על הקמת מרכז דתי שיכלול בין היתר בית כנסת ראשון במדינה, שעתיד להיפתח בשנת 2022.
במאי 2020, פרסמה הקהילה היהודית באיחוד האמירויות הערביות את הנוסח שלהם לתפילה לשלום המלכות.
כיום יש באיחוד האמירויות בית חב"ד הפעיל משנת ה'תשע"ד בראשות הרב לוי דוכמן, חבר איחוד הרבנים במדינות האסלאם שמשמש אף כרב הקהילה היהודית המפעיל בית כנסת מפואר.
תימן

יהדות תימן היא קהילה יהודית עתיקת יומין. היא הייתה הקהילה הגדולה ביותר בחצי האי ערב ומנתה בשיאה עשרות אלפי יהודים. כמעט כל האוכלוסייה היהודית עזבה את תימן בשנים 1949–1950 במבצע על כנפי נשרים. רובם חיים כיום בישראל, חלקם בארצות הברית, ובודדים נשארו בתימן. בשנת 2009 נשארו בתימן כ-300 יהודים, רובם בני למעלה מ-70. יהודי תימן בארץ ובתפוצות מונים כ-530,000 מהם 435,000 בישראל, כ-80,000 בארצות הברית בעיקר בניו יורק, ובבריטניה יש כ-10,000 איש רובם מעדן אשר הייתה בשליטה בריטית וכן הגירה מאוחרת משאר חלקי תימן. וכן כ-50 יהודים נשארו עדיין בתימן וממומנים על ידי חסידות סאטמר.
הערות שוליים

↑  כתובת בבלית עתיקה הנושאת שם יהודי התגלתה בחצי האי ערב, באתר קדמת דנא, ‏13 בפברואר 2019
↑  קדמת דנא, גלות הגרה: עדויות קדומות להתיישבות יהודית בחצי האי ערב, באתר קדמת דנא, ‏28 באפריל 2019
↑  באוהלי ישמעאל-תולדות היהודים בארצות האסלאם, מרטין גילברט, כנס הפקות הוצאה לאור 2013
↑  ערוץ 7, הכירו את הרב הראשון בבירת סעודיה, באתר ערוץ 7, 13 בנובמבר 2021
↑  דן לביא, פעמי שלום: "מאות ק"ג של מצות הופצו השנה ליהודי סעודיה", באתר ישראל היום, 20 באפריל 2022
↑  יניב פוהורילס, אחרי שנים של הסתרה: בית הכנסת הראשון של דובאי, באתר ynet, 6 בדצמבר 2018
↑  דובאי: בשר גלאט כשר לקראת החג, ערוץ 7, 27 במאי 2020
↑  דניאל סלאמה, תלמוד תורה, שחיטה כשרה ויין לקידוש: קל להיות יהודי דתי באיחוד האמירויות, באתר ynet, 11 ביוני 2020
↑  איתמר אייכנר, היסטוריה במפרץ: איחוד האמירויות הכיר בקהילה היהודית, באתר ynet, 5 בפברואר 2019
↑  רויטרס, באיחוד האמירויות הכריזו: נבנה בית כנסת ראשון, באתר ynet, 22 בספטמבר 2019
↑  איחוד האמירויות: תפילה בעברית למנהיגי המדינה, באתר ynet
↑  כבר תשע שנים יש בית חב"ד פעיל באיחוד האמירויות: כך הוא נראה, חרדים 10, 14 באוגוסט 2020
↑  שמעון איפרגן, ‏מגיעים עד קצוות תבל: שליחי בית חב"ד בדובאי, באתר ‏מאקו‏, 1 בינואר 2017
↑  "ניתן מענה לכל התיירים": הקהילה בדובאי מפתחת מערך כשרות, באתר www.makorrishon.co.il
↑  צפו: בית הכנסת במדינה המוסלמית נחשף לראשונה, כיפה, 27 במאי 2020
| יהדות חצי האי ערב |
| --- | --- | --- |
| שבטים יהודים בחצי האי ערב | שבט בני קוריט'ה • שבט בני קינוקאע • שבט בני נצ'יר | יהודי תימני בארץ ישראל, תחילת המאה ה-20 |
| שבטים ערבים שהתגיירו בקדם-אסלאם | שבט בני אל-חארת' • חמיר • בני עוף • בני שוטייבה | יהודי תימני בארץ ישראל, תחילת המאה ה-20 |
| קהילות יהודיות בחצי האי ערב | איחוד האמירויות • בחריין • כווית • עדן • עומאן •  ערב הסעודית • תימן | יהודי תימני בארץ ישראל, תחילת המאה ה-20 |
טיי ווד

| --- | --- |
אין תמונה חופשית
 לידה:  6 בספטמבר 1995 (בן 29) ויניפג, קנדה 
 שם לידה:  Tyson Wood 
 מדינה:  קנדה 
 תקופת הפעילות:  מ-2002 
 פרופיל ב-IMDb
 
טייסון ווד (באנגלית: Tyson Wood; נולד ב-17 בספטמבר 1995) הוא שחקן קולנוע וטלוויזיה קנדי, המוכר בעיקר בשל תפקידו בתור בילי מרלין בסדרה "הרפתקאותיה המצמררות של סברינה" (2020-2018) ובזכות הופעתו בתור זאק בסדרה "בוורלי הילס 90210" (2019).
ביוגרפיה

ווד נולד בוויניפג, מניטובה, קנדה. ומתגורר כיום בוונקובר שבקולומביה הבריטית. הוא ממוצא אוקראיני מצד אימו, וממוצא לבנוני ופלסטיני מצד אביו.
קריירה

ווד ערך את הופעת הבכורה שלו בשנת 2002, כששיחק בסרט הטלוויזיה של CBS‏ "Hell on Heels: The Battle of Mary Kay". שנה לאחר מכן שיחק בסרט הטלוויזיה "On Thin Ice" של רשת לייפטיים, בתפקיד נייט קילמר.
בשנת 2005 שיחק בסרט העלילתי "הלבן הגדול" לצדו של רובין ויליאמס, בסדרת הטלוויזיה "אספן הנשמות" וכן בסרט טלוויזיה "Vinegar Hill" של רשת CBS. בשנת 2007 שיחק בסרט הטלוויזיה "Maneater" בתפקיד רוי סאטרלי. בשנת 2008 גילם את דמותו הצעירה של בן גארווי בסרט "פרויקט לזרוס".
בשנת 2009 שיחק בקומדיה הרומנטית "חדשה בעיר" בתפקיד קטן, ולאחר מכן שיחק במותחן האימה "המכושפת בקונטיקט" בתפקיד בילי קמפבל, וזכה בפרס Young artist בקטגוריית ההופעה הטובה ביותר בסרט עלילתי לשחקן משנה הצעיר על הופעתו.
בשנת 2018 שיחק בתפקיד ראשי  לצד גבריאל דארקו בסדרת הטלוויזיה "ריבוט: קוד המגינים". באותה שנה החל לגלם את דמותו של בילי מרלין בסדרה "הרפתקאותיה המצמררות של סברינה" בשירות הסטרימינג של נטפליקס.
בשנת 2022 גילם את טדי הרינגטון במיני-סדרה "השטן באוהיו" של נטפליקס, המבוססת על ספר באותו שם מאת דריה פולטין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | The Big White | מחלק עיתונים |  |
| 2008 | פרויקט לזרוס | בן גארווי הצעיר |  |
| 2009 | חדשה בעיר | שחקן הוקי |  |
| 2009 | המכושפת בקונטיקט | בילי קמפבל |  |
| 2019 | Spiral | טיילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Hell on Heels: The Battle of Mary Kay | ריצ'רד רוג'רס הצעיר | סרט טלוויזיה של CBS |
| 2003 | On Thin Ice | נייט קילמר | סרט טלוויזיה של Lifetime |
| 2005 | Vinegar Hill | ברט גריר | סרט טלוויזיה של CBS |
| 2005 | אספן הנשמות | ג'רארד בומונט | פרק: "The Mother" |
| 2007 | Maneater | רוי סאטרלי | סרט טלוויזיה של Syfy |
| 2010 | Keep Your Head Up, Kid: The Don Cherry Story | בן משפחת צ'רי | מיני סדרה |
| 2012 | The Christmas Heart | מאט נורמן | סרט טלוויזיה של הולמרק |
| 2014–2015 | כשהלב קורא | וויאט ויבר | 3 פרקים |
| 2015 | חצי ערפד | בון | סרט טלוויזיה של ניקלודיאון |
| 2015 | סידר קוב | ילד מתבגר | פרק: "A Helping Hand" |
| 2015 | Unleashing Mr. Darcy | ג'ו מרקהאם | סרט טלוויזיה של הולמרק |
| 2016 | על טבעי | דאג | פרק: "Don't You Forget About Me" |
| 2016 | הזדמנות שנייה | ליאם | פרק: "Admissions" |
| 2016 | פרויקט MC2 (אנ') | ג'סטין קלארק | 5 פרקים |
| 2016 | Christmas Princess | טרנט | סרט טלוויזיה של Up TV |
| 2017 | From Straight A's to XXX | גאווין | סרט טלוויזיה של Lifetime |
| 2017 | Garage Sale Mystery: The Beach Murder | טאקר | סרט טלוויזיה של הולמרק |
| 2018 | איי זומבי | תור | פרק: "Are You Ready for Some Zombies?" |
| 2018 | ריבוט: קוד המגינים | אוסטין קרטר | תפקיד ראשי; 20 פרקים |
| 2020–2018 | הרפתקאותיה המצמררות של סברינה | בילי מרלין | תפקיד חוזר; 16 פרקים |
| 2019 | המסדר | גרגורי | 2 פרקים |
| 2019 | בוורלי הילס 90210 | זאק | 6 פרקים |
| 2020 | ריברדייל | בילי מרלין | פרק: "Chapter Sixty-Seven: Varsity Blues" |
| 2021 | V.C. Andrews' Landry Family | בו אנדרס | מיני-סדרה |
| 2021 | קונג פו | ג'סטין טיילור | פרק: "Choice" |
| 2022 | השטן באוהיו | טדי הרינגטון | מיני-סדרה |
| 2023 | גריז: עלייתן של הנערות בוורוד | טריפ | 5 פרקים |
הערות שוליים

↑  https://www.imdb.com/name/nm1452304/
↑  http://www.mannythemovieguy.com/index.php?entry=entry100221-175251
↑  Dave Trumbore, ReBoot The Guardian Code Review: Netflix Series Needs a Reboot, Collider, ‏2 במרץ 2018
ישראל מני

| --- | --- |

 לידה:  1 באפריל 1887 
 פטירה:  26 ביוני 1966 (בגיל 79) 
 מדינה:  ישראל 
 השכלה:  סורבון 
 
ישראל מני (1 באפריל 1887 - 26 ביוני 1966) היה משפטן, עיתונאי ואיש חינוך יליד חברון, ששימש שופט מחוזי בימי המנדט הבריטי.
קורות חיים

ישראל מני נולד בשנת 1887 בחברון, כבן למשפחת מני הידועה. אביו היה ר' שלום יחזקאל מני וסבו ר' אליהו מני, מחשובי רבני עיראק במאה ה-19 שעלה לארץ ישראל והתיישב בחברון.
בילדותו קיבל חינוך מסורתי בתלמוד תורה וישיבה בחברון, ולאחר מכן רכש השכלה כללית בבית ספר כל ישראל חברים בירושלים. לאחר שהשלים את לימודיו התיכוניים בהצטיינות נשלח ל"בית המדרש למורים" (ENIO) של כי"ח בפריז להכשרה בהוראה. בשנת תרס"ז (1906) השלים את הסמכתו כמורה, חזר לארץ ישראל, וקיבל את עבודתו הראשונה בבית הספר של כי"ח בירושלים. לאחר שנה עבר ללמד בבית ספר מקוה ישראל ביפו.
בשנת תר"ע (1910) נסע בשנית ללימודים בצרפת, ולמד משפטים באוניברסיטת פריז. בשנת 1915 הוסמך לדוקטור למשפטים, עם דיסרטציה שעסקה בהיבטים שונים של החוקה של פורטוגל. לאחר השלמת לימודיו נסע אחרי אחיו הרופא ד"ר משה מני לטנג'יר שבצפון מרוקו, שם עבד כעורך דין וכתב באופן קבוע עבור העיתון היהודי-מרוקאי "לה ליברטה" (La Liberté; אל-חוררייא) בגרסתו הצרפתית. כמו כן שימש כמחנך עבור ילדיו של השליט העלאווי מולאי חפיז עד שנת תר"פ (1920).
לאחר שהותו במרוקו שב לארץ ישראל ועסק בעריכת דין. ב-1 בינואר 1921 מונה לשופט בבית משפט השלום של המנדט הבריטי בצפת ובטבריה. בשנת 1926 עבר לבית משפט השלום בחיפה. ב-4 בדצמבר 1929 נתמנה לחבר בבית המשפט לקרקעות ביפו, ובשנת 1932 נתמנה לשופט בבית המשפט המחוזי בעיר. בשנת 1936 היה לשופט היהודי הראשון בבית המשפט המחוזי שייסד השלטון הבריטי בתל אביב, ובתפקיד זה כיהן במשך כעשור, עד שפרש לגמלאות בשנת 1946.
למני ולאשתו שמחה נולדו שלושה בנים ובת. ב-6 במאי 1948 הועמד מני לדין ביחד עם אשתו, בפני בית הדין העליון של מרכז המפקד לשרות העם, באשמת סיוע לבניו, התאומים שלום ואליהו מני בני ה-19, לערוק מהארץ על מנת לא להיות מגויסים ל"הגנה". הם הורשעו ונידונו לקנס כולל של 750 לא"י, שבהמשך הוגדל ל-1,000 לא"י.
בנוסף לתפקידו כשופט היה פעיל באגודות ציבוריות שונות, וכיהן כיושב הראש של ועד אגודת "שוחרי האוניברסיטה העברית בתל אביב".
נפטר ב-26 ביוני 1966 ונקבר בבית העלמין קריית שאול. היה נשוי לשמחה בת משה לוי ולהם ארבעה ילדים: נשיא אוניברסיטת תל אביב וסגן יו"ר טבע לשעבר האורולוג פרופ' משה מני, ד"ר אליהו מני, עו"ד שלום מני וכרמלה מני.
ממאמריו בעיתונות

L'idéal juif, La Liberté, July 09, 1915.
Le mouvement national juif, La Liberté, July 30, 1915.
L'enseignement de l'histoire juive, La Liberté, December 31, 1915.
Le philosophe et la guerre, La Liberté, January 01, 1916.
La vieille rengaine antisémite, La Liberté, August 25, 1916.
L'education physique de nos enfants, La Liberté, September 08, 1916.
הערות שוליים

↑  מת השופט ד"ר ישראל מני, מעריב, 28 ביוני 1966
↑  750 לירות קנס למשפחת ד"ר מני, דבר, 6 במאי 1948
↑  ענת שטרן, ‏כל הארץ חזית אך רחוק מזה שכל העם צבא: שיפוט משתמטים וסרבני גיוס ב-1948, תש"ח ואילך - מחקרים של האסכולה הירושלמית על מלחמה, צבא וחברה, 2015, באתר Academia.edu
↑  אורי כהן ודנה כץ, תרבות עירונית וזהות אקדמית: אגודת שוחרי האוניברסיטה העברית בתל- אביב, 1940-1933, ישראל 8 (2005), עמ' 21.
↑  ישראל מני באתר GRAVEZ
שרצים

ערך זה עוסק במזיקים שהפיצו מחלות או השמידו יבולים או בעלי חיים. אם התכוונתם לשרצים ביהדות, ראו .
כנימות עלים ניזונות מעלי מאכל ופוגעות ביבולים.
שרצים הם מזיקים שהפיצו מחלות או השמידו יבולים או בעלי חיים. מכיוון שהמונח מוגדר ביחס לפעילות אנושית, המינים הנכללים משתנים לפי האזור.
המונח נובע מהמילה הלטינית vermis (worm - תולעת), ובמקור שימש לפגית דמוית תולעת של חרקים מסוימים, שרבים מהם שורצים מזון. המונח שרץ נמצא במקורות כבר מהמאה ה-16 (1530–1540).
הגדרה

המונח "שרצים" מתייחס למגוון רחב של אורגניזמים, כולל מכרסמים, תיקנים, טרמיטים, פשפשים, יתושים, חמוסים, מצנחים, סבלים, חולדות ולעיתים גם שועלים.
מבחינה היסטורית, במאה ה-16 וה-17, הביטוי שימש גם ככינוי גנאי הקשור לקבוצות אנשים שבדרך כלל נגועות בשרצים, כלומר קבצנים ונוודים, ובאופן כללי יותר עניים.
מכרסמים וחרקים נושאי מחלות הם המקרים הרגילים, אך המונח מוחל גם על בעלי חיים גדולים יותר - במיוחד טורפים קטנים - בדרך כלל משום שהם צורכים משאבים שבני אדם רואים בהם, כמו בעלי חיים וגידולים. לדוגמה: ציפורים שאוכלות יבולי דגנים ופירות. העורב האמריקאי (Corvus brachyrhynchos), שנוא על ידי החקלאים בגלל מניעת יבול. יונים, שהוכנסו באופן נרחב בסביבות עירוניות, נחשבות לעיתים גם לשרצים. זנים מסוימים של נחשים וארכנידים עשויים להיחשב גם לשרצים.
הידרדרות האיזון

כל מין יכול להתפתח לשרצים אם יכנסו אותו לאזור שיש בו תנאי מחיה נוחים ומעט טורפים טבעיים. במקרים כאלה הם נתפסים כמין פולשני ובני אדם לעיתים קרובות בוחרים למלא את תפקיד הטורף כדי להגביל את הסכנה לסביבה. דוגמאות לשרצים כוללות עזים באיי גלאפגוס, ארנבים באוסטרליה או חתולים באיי הנסיך אדוארד. חולדות, עכברים ותיקנים הם שרצים עירוניים ופרבריים נפוצים.
הממלכה המאוחדת

על פי "חוקי שרצים" של טיודור, יצורים רבים נתפסו כמתחרים על תוצרת הכפר, ופרסים שולמו על ידי הקהילה עבור פגריהם. הכרזת הדיה האדומה כשרץ הובילה לדעיכתה עד כדי הכחדה בבריטניה עד המאה ה-20. עם זאת, הדיה האדומה הוחזרה מאז לחלק גדול מסקוטלנד ולרוב אנגליה וויילס על ידי מיקומם הטרנספורטיבי של זוגות רבייה מאזורים אחרים באירופה.
ראו גם

טפילות
מזיק
עשבים שוטים
הערות שוליים

↑  "Vermin". Merriam-Webster Online Dictionary. Britannica Publishing. נבדק ב-13 בדצמבר 2006. {{cite web}}:  (עזרה)
↑  "Varmint definition". Dictionary.com. נבדק ב-5 בינואר 2012. Origin: 1530–40; var. of vermin {{cite web}}:  (עזרה)
↑  "Vermint" cited in England in 1539, Oxford English Dictionary', 2nd ed
↑  Phillipa Bellemore (בנובמבר 2006). Tenants' Rights Manual: A Practical Guide to Renting in NSW. Federation Press. p. 66. ISBN 978-1-86287-557-9. {{cite book}}:  (עזרה)
↑  Karen Raber (24 בספטמבר 2013). Animal Bodies, Renaissance Culture. University of Pennsylvania Press. pp. 26–27. ISBN 978-0-8122-0859-7. {{cite book}}:  (עזרה)
↑  McCarthy, Michael (23 במרץ 2007). "Book Review: Silent Field, By Roger Lovegrove: songbirds versus shotguns". The Independent. נבדק ב-7 ביולי 2009. {{cite news}}:  (עזרה)
| --- | --- |
בקרת זהויות :  GND: 4186879-1  NKC: ph128045
זרובבל הורביץ

| --- | --- |

 לידה:  1924 ז'ז'מר, ליטא ליטא
 נהרג:  27 במרץ 1948 (בגיל 24 בערך) שיירת נבי דניאל
 תאריך עלייה:  1933
 השתייכות:  הבריגדה היהודית הבריגדה היהודית  פלמ"ח
 תקופת הפעילות:  1940–1948 (כ־8 שנים)
 דרגה:    סגן
 תפקידים בשירות
 מלווה שיירה
 פעולות ומבצעים
   מלחמת העצמאות
 עיטורים
   עיטור הגבורה
זרובבל הורביץ (1923 – 27 במרץ 1948) היה לוחם הפלמ"ח, שעוטר באות גיבור ישראל לאחר מותו בקרב בליווי שיירת נבי דניאל בחודש מרץ 1948.
קורות חיים

זרובבל הורביץ נולד בחודש תשרי תרפ"ד (1923) להוריו, חנה־בתיה ושלמה הלוי־הורביץ, בעיירה ז'ז'מר בליטא. אביו היה בר-אוריין, עסק בהוראת התנ"ך והשפה העברית, חינך את בניו ברוח ציונית-סוציאליסטית והפיח בלִבם את הלהט לארץ ישראל העובדת. כשהיה בן 9 עלו הוריו לארץ ישראל וזרובבל התגורר אצל אחיו בקיבוץ תל יוסף, שם למד בבית הספר המשותף. בגיל 16 כשהרגיש שלא יכול ללמוד עוד עזב את לימודיו התגייס לפלמ"ח והתנדב לבריגדה העברית בצבא הבריטי, ושירת בה כשנה וחצי. לאחר תום מלחמת העולם השנייה, שב למשק, שם כינוהו חבריו "בבל", ועבד בחקלאות. התחתן וכשהתלקחו קרבות מלחמת העצמאות, היה מראשוני הנחלצים למערכה ותפקידו היה להיות אחד ממלווי השיירות במסגרת הגדוד השישי ("ירושלים") של חטיבת הראל.
קורות חיים > שיירת נבי דניאל

תפקידו בשיירה היה לפקד על המשוריין "פורץ המחסומים" של השיירה. המשוריין הראשון מילא את תפקידו כיאות כשפינה מהכביש מחסום אחר מחסום. בקרבת בריכות שלמה, במבואות בית לחם, נתקל פורץ המחסומים במחסום השביעי, שאותו לא הצליח לפרוץ, מחסום זה היה הגדול ביותר. לאחר ניסיונות רבים תחת אש כבדה התדרדר המשוריין אל התעלה שבצד הכביש, המשוריינים האחרים שנסוגו, היו במרחק 200 מטר מאחורי המשוריין הראשון.
מפקד השיירה, מג"ד הפלמ"ח צבי זמיר, הורה לכל הנהגים המסוגלים לעשות זאת, לחזור לגוש עציון. עשר מכוניות הצליחו להסתובב ואספו אנשים ממכוניות פגועות. בדרך היה עליהם לפרוץ מחסומים שהוקמו בינתיים בין השיירה לבן הגוש. מפקד השיירה עצמו היה בין החוזרים לגוש, והפיקוד על 41 הרכבים הנותרים עבר למפקד מחלקה מהפלמ"ח אריה טפר שמהר מאוד נסוג עם כל אנשי השיירה למבנה קבר נבי דניאל שם שהו כיממה עד שהבריטים חילצו אותם.
באותו זמן נעשו ניסיונות לחלץ את הלוחמים בפורץ המחסומים ומשוריין נשלח לשם כדי להוציא אותם. אולם הכפריים הערבים ירו אש חזקה לשטח שהפריד בין הפורץ לבין המשוריין שניסה לחלצו והמשוריין המחלץ שב לאחור. המשוריין המחלץ נשאר במרחק של מאתיים מטר מהפורץ כדי לחפות עליו, בתקווה שעם חשיכה אפשר יהיה להגיע אליו.
בינתיים בתוך המשוריין הפורץ ישבו הלוחמים כשרובם פצועים. אלו מתוכם שפצעיהם היו קלים, עמדו בתצפית והמשיכו לירות על כוחות הערבים הכפריים שניסו להתקרב. המשוריין החל להעלות אדים, והפצועים שכבו ושתקו. בשעה שש וחצי בערב הכוחות הערבים הכפריים היו כבר קרובים ביותר. בקבוקי תבערה יודו לעבר המשוריין, שהחל לבעור. זרובבל ואיתו אחד הלוחמים, ניסו לכבות את האש שאחזה ברכב, ללא הצלחה. זרובבל לחץ על הלוחמים שיכולים לנסות לברוח ולהינצל. כשנדרש גם הוא לברוח מפני שלא היה פצוע, לא הסכים ונשאר לחפות על הבורחים. שלושה לוחמים יצאו בחיפויו של זרובבל לתוך תעלה בצד הכביש. הלוחמים הצליחו להגיע מאוחר יותר חזרה לגוש. לאחר שיצאו, מילכד זרובבל את המשוריין. כשהכוחות הערביים התקרבו מאוד ופתחו את דלת המשוריין פוצץ זרובבל עליו ועל הפצועים את המשוריין. פיצוצו שהחריד את הסביבה כולה, הפיל חללים רבים בקרב הערבים הכפריים שהקיפו את המשוריין.
על מעשה זה זכה באות גיבור ישראל. הוא נטמן בבית הקברות סנהדריה בירושלים בתאריך כ' באדר ב' תש"ח (31 במרץ 1948). לאחר תום המלחמה הועברו שרידיו לקבר אחים בבית הקברות הצבאי בהר הרצל בט"ז בחשוון תשי"ב (15 בנובמבר 1951) והוענקה לו דרגת סגן.
ביום ה-27 במרס 1948, בנבי דניאל, שימש ה-מ"כ זרובבל הורוביץ, בתור מפקד "פורץ המחסומים" בשיירה, שהותקפה ע"י כנופיות האויב. בראותו שאפסה התקוה לו ולחבריו להחלץ מהמשוריין, פקד על השלמים בגופם שבמכונית לחמוק ממנה ולהצטרף ליתר אנשי השיירה, בעוד הוא יחפה עליהם בנשקו. גם לאחר זאת לא נסוג, אלא הוסיף להגן על הפצועים, שנשארו בתוך המכונית. לפי השערה, פוצץ את המשוריין על עצמו ועל חבריו הפצועים, ברגע שנואש מכל אפשרות של הצלה, כדי למנוע נפילה בידי האויב.
לקריאה נוספת

עמוס בר, פורץ המחסומים, י' שרברק ('נועזים'), 1977.
ניר מן, "זרובבל הורביץ גיבור ישראל", בתוך: מרדכי נאור וצבי צמרת (עורכים), עין לעציון: יישובים, דמויות ואירועים בגוש עציון, מקוה־ישראל: ספריית יהודה דקל – המועצה לשימור אתרי מורשת בישראל, 2016, עמ' 77–90
הערות שוליים

↑  צה"ל, עיטור הגיבור ישראל לזורבבל הורביץ, באתר בעוז רוחם, ‏ניסן תשל"ג אפריל 1973 (ארכיון)
| מעוטרי עיטור הגבורה  |
| --- | --- | --- |
| מלחמת העצמאות (אות גיבור ישראל) | אברהם אביגדורוב • יוחאי בן-נון • אמיל בריג • סימן-טוב גנה • זרובבל הורביץ • צבי זיבל • בן ציון ליטנר • עמנואל לנדאו • אריה עצמוני • יזהר ערמוני • רון פלר • יאיר רחלי |  |
| פעולות התגמול | יעקב מזרחי • פנחס נוי • צבי עופר |  |
| מלחמת סיני | עוזי בר-צור • דן זיו • שלמה ניצני • יהודה קן-דרור |  |
| מלחמת ששת הימים | נתי גולן • משה דרימר • דניאל ורדון • אורי וייסלר • שאול ורדי • משה טל • יוסף לפר • איתן נאוה • בני ענבר • מרדכי פרידמן • גד רפן • דוד שירזי |  |
| מלחמת ההתשה | עמי אילון |  |
| מלחמת יום הכיפורים | עודד אמיר • גדעון גלעדי • צביקה גרינגולד • משה לוי • יובל נריה • שלמה ערמן • אסא קדמוני • אביגדור קהלני |  |
| --- | --- |
בקרת זהויות :  VIAF: 544146461546927731474   WorldCat (עם VIAF): 544146461546927731474
מרגוט לי שטרלי

| --- | --- |

 לידה:  30 ביוני 1969 (בת 55) המפטון, ארצות הברית 
 מדינה:  ארצות הברית 
 מקום לימודים:  אוניברסיטת וירג'יניה, תיכון פויבוס 
 שפות היצירה:  אנגלית 
 יצירות בולטות:  מאחורי המספרים 
 פרסים והוקרה:  פרס אניספילד-וולף (2017)  פרס קרן סלואן 
 www.margotleeshetterly.com
 
מרגוט לי שטרלי (באנגלית: Margot Lee Shetterly; נולדה ב-1969) היא סופרת אמריקאית. ספרה הראשון, מאחורי המספרים, עובד לסרט בשם זה.
ביוגרפיה

שטרלי, ילידת המפטון, וירג'יניה, היא בתם של מדען מחקר במרכז המחקר לנגלי של נאס"א, ושל פרופסורית לאנגלית באוניברסיטת המפטון (אנ')‏. היא למדה בתיכון פביוס והיא בוגרת בית הספר למסחר באוניברסיטת וירג'יניה. אחרי הקולג' עברה לניו יורק ועבדה מספר שנים בבנקאות השקעות, בסחר חוץ בג'יי. פי. מורגן, ולאחר מכן במריל לינץ'. היא עשתה הסבה לתעשיית המדיה ועבדה על מגוון רחב של מיזמים כולל אתר במימון HBO‏, Volume.com. ב-2005 היא ובעלה, הסופר ארן שטרלי, עברו למקסיקו כדי לייסד מגזין באנגלית בשם "בתוך מקסיקו", עבור גולים, שפעל עד שנת 2009. מ-2010 עד 2013 עבדו השניים בעריכת תוכן שיווקי ובייעוץ לתעשיית התיירות המקסיקנית.
שטרלי החלה במחקר ובכתיבת מאחורי המספרים ב-2010. ב-2014, הזכויות על הספר נמכרו לוויליאם מורו, להוצאת הארפר-קולינס, ונחתם הסכם הפקה פוטנציאלי לסרט באותו השם. בסרט שיחקו טראג'י פ. הנסון, אוקטביה ספנסר, ג'אנל מונה וקווין קוסטנר.
ב-2013 ייסדה שטרלי את פרויקט המחשב האנושי, ארגון שמטרתו לארכב את עבודתן של כל הנשים שעבדו בתור מחשבות ומתמטיקאיות בימים הראשונים של הוועדה הלאומית המייעצת לאווירונאוטיקה (NACA) ונאס"א.
יצירותיה

"מאחורי המספרים", ויליאם מורו/הרפר-קולינס, 2016
הרצאת הפתיחה בחודש ההיסטוריה של נשים בנאס"א-לנגלי, 2014.
קבלה

שטרלי זכתה בפרס קרן סלואן לשנת 2014 על ספרה "מאחורי המספרים", ובמענקים מקרן וירג'יניה למדעי הרוח על יצירתה, על פרויקט המחשב האנושי.
ב-2017 זכתה בפרס אניספילד-וולף על ספרה "מאחורי המספרים".
הערות שוליים

↑  Buckley, Cara (20 במאי 2016). "Uncovering a Tale of Rocket Science, Race and the '60s". The New York Times. נבדק ב-13 ביולי 2016. {{cite news}}:  (עזרה)
↑  Epstein, Sonia. "NASA Mathematician Katherine Johnson Receives Presidential Medal". Sloan Science and Film. נבדק ב-13 ביולי 2016. {{cite web}}:  (עזרה)
↑  Mirk, Sarah (23 במאי 2016). "In 'Hidden Figures,' NASA'S African American Mathematicians Wil Land on the Big Screen". Bitch Media. נבדק ב-13 ביולי 2016. {{cite news}}:  (עזרה)
↑  Atkinson, Joe. "From Computers to Leaders: Women at NASA Langley". NASA Langley. נבדק ב-13 ביולי 2016. {{cite web}}:  (עזרה)
↑  Johnson, Reed (14 בפברואר 2007). "Speaking the Same Language". LA Times. נבדק ב-13 ביולי 2016. {{cite news}}:  (עזרה)
↑  Deahl, Rachel (10 במרץ 2014). "Book Deals: Week of March 10, 2014". Publishers Weekly. נבדק ב-14 ביולי 2016. {{cite news}}:  (עזרה)
↑  Fleming Jr., Mike (9 ביולי 2015). "Ted Melfi & Fox 2000 in Talks For 'Hidden Figures'; How A Group of Math-Savvy Black Women Helped NASA Win Space Race". Deadline. נבדק ב-13 ביולי 2016. {{cite news}}:  (עזרה)
↑  Atkinson, Joe. "From Computers to Leaders: Women at NASA Langley". NASA Langley. נבדק ב-13 ביולי 2016. {{cite web}}:  (עזרה)
↑  Shetterly, Margot Lee.
↑  - YouTube, www.youtube.com
↑  Epstein, Sonia. "NASA Mathematician Katherine Johnson Receives Presidential Medal". Sloan Science and Film. נבדק ב-13 ביולי 2016. {{cite web}}:  (עזרה)
↑  Bearinger, David. "The Human Computer Project". Virginia Foundation for the Humanitie. נבדק ב-13 ביולי 2016. {{cite web}}:  (עזרה)
| --- | --- |
בקרת זהויות :  NLI: 987007388394205171  PLWABN: 9810582998505606  BIBSYS: 1488830536068  GND: 1125471034  ISNI: 0000 0004 5947 7938  LCCN: n2016025954  NKC: xx0211395  NLK: KAC201711278  NTA: 408442956  SUDOC: 200202715  VIAF: 54146461434027730101   WorldCat (עם VIAF): 54146461434027730101
אנדי סירקיס

| --- | --- |

סירקיס בכנס קומיק-קון, 2017
 לידה:  20 באפריל 1964 (בן 60) אנגליה אנגליה, הממלכה המאוחדת 
 שם לידה:  Andrew Clement Serkis 
 סוגה מועדפת:  פנטזיה ומדע בדיוני, תפקידי לכידת תנועה
 מדינה:  הממלכה המאוחדת 
 תקופת הפעילות:  מ-1989
 מקום לימודים:  אוניברסיטת לנקסטר  St Benedict's School  The County College, Lancaster 
 בן או בת זוג:  לוריין אשבורן (22 ביולי 2002–?) 
 צאצאים:  Louis Ashbourne Serkis, Ruby Ashbourne Serkis, Sonny Ashbourne Serkis 
 מספר צאצאים:  3 
 פרסים והוקרה:  פרס סאטורן, פרס גילדת שחקני המסך
 פרופיל ב-IMDb
 
אנדרו קלמנט "אנדי" סירקיס (באנגלית: Andrew Clement "Andy" Serkis; נולד ב-20 באפריל 1964) הוא שחקן קולנוע, במאי ומחבר אנגלי, מועמד פרס גלובוס הזהב ופרס אמי.
סירקיס התפרסם בעיקר בזכות יכולתו לשחק בתור דמויות דיגיטליות כגולום בטרילוגיית סרטי "שר הטבעות" ובטרילוגיית סרטי "ההוביט", בתור קינג קונג בגרסה המחודשת של הסרט בשנת 2005 ובתור סיזר בסרט "כוכב הקופים: המרד", "כוכב הקופים: השחר" ו"כוכב הקופים: המלחמה".
ביוגרפיה

סירקיס נולד בלונדון רבתי שבממלכה המאוחדת למשפחה נוצרית-קתולית. אמו היא חצי אנגלייה וחצי עיראקית. אביו הוא יליד-עיראק וממוצא ארמני. שם המשפחה המקורי של סביו היה "סרקיסיאן". בילדותו אביו עבד בערים שונות במזרח התיכון, בעוד הוא ואחיו גדלו בבריטניה, עם ביקורים בחופשים במזרח התיכון בין היתר בצור, צידון, דמשק ובגדאד.
למד אומנות ויזואלית באוניברסיטת לנקסטר שבאנגליה, ובמהלך לימודיו נטל חלק פעיל בתחנת הרדיו של האוניברסיטה.